**Korjausten/lisäselvitysten toimittaminen eettiselle toimikunnalle**

PPSHP:n alueellinen lääketieteellinen tutkimuseettinen toimikunta on pyytänyt korjauksia tai lisäselvityksiä lausuntohakemuksesta. Toimikunnan esittämiin korjaus- ja lisäselvityspyyntöihin pyydetään vastaamaan kohta kohdalta.

 Toimikunnalle pyydetään toimittamaan seuraavat asiakirjat:

 **1. Ilmoitus eettiselle toimikunnalle -lomake**

Lomakkeessa tulee kohta kohdalta kertoa, miten toimikunnan esittämät korjaukset ja lisäselvitykset on huomioitu.

 [Ilmoitus eettiselle toimikunnalle](https://www.ppshp.fi/dokumentit/_layouts/15/WopiFrame.aspx?sourcedoc=%7B15144848-5D4E-4849-9F39-9DB4263D606E%7D&file=Ilmoitus_eettiselle_toimikunnalle.docx&action=default&DefaultItemOpen=1%20)

 **2. Asiakirjojen korjatut versiot**

Toimikunnalle toimitetaan vain ne asiakirjat, joihin on pyydetty lisäselvityksiä tai korjauksia (tai toimikunnan pyytämät lisäasiakirjat). Toimita vain asiakirjat, joissa korjaukset/lisäykset näkyvät, asiakirjojen ns. ”puhtaita” versioita ei tarvitse toimittaa.

Muokatuista asiakirjoista tulee käydä ilmi aiempi ja muutettu sanamuoto.

 ***Lisätty uusi teksti*** tulee alleviivata.

 ***Poistettu teksti*** tulee ~~yliviivata~~.

 **Huom!** Tekstin väri tulee olla musta.

Muista päivittää myös asiakirjojen versionumerot ja päiväys.

Toimikunnan kokouksissa käsitellään useita hakemuksia ja liiteasiakirjojen määrä on suuri. Asiantuntijoilta ei voi edellyttää korjattujen ja alkuperäisten asiakirjojen vertaamista sana sanalta.

Kaikki asiakirjat pyydetään toimittamaan **erillisinä asiakirjoina pdf-muodossa** PPSHP:n

alueelliselle lääketieteelliselle tutkimuseettiselle toimikunnalle sähköpostitse:

**eettinentoimikunta@ppshp.fi**.

Mikäli asiakirjat lähetetään PPSHP:n ulkopuolelta, suojattu sähköposti on tarvittaessa käytössä osoitteessa: **https://turvaposti.ppshp.fi/.**

 Kiitos yhteistyöstä!